คำสั่งนายกรัฐมนตรีที่ ๕/๒๕๖๓เรื่องการจัดตั้งหน่วยงานพิเศษเพื่อปฏิบัติหน้าที่ตามพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘[๑] ตามที่ได้มีประกาศสถานการณ์ฉุกเฉินในทุกเขตท้องที่ทั่วราชอาณาจักรตั้งแต่วันที่๒๖ มีนาคม พ.ศ. ๒๕๖๓ แล้ว นั้นเพื่อให้การดำเนินการแก้ไขสถานการณ์ฉุกเฉินเป็นไปอย่างเหมาะสมและมีประสิทธิภาพอาศัยอำนาจตามความในมาตรา ๗ วรรคสามและวรรคห้า แห่งพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ และโดยที่คณะรัฐมนตรีได้มีมติเมื่อวันที่ ๒๔ มีนาคม ๒๕๖๓ กำหนดให้มีหน่วยงานพิเศษเป็นการเฉพาะเพื่อปฏิบัติหน้าที่ตามพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ นายกรัฐมนตรีจึงมีคำสั่ง ดังต่อไปนี้ข้อ ๑ให้ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด- 19) เรียกโดยย่อว่าศูนย์บริหารสถานการณ์โควิด - 19 ตามคำสั่งสำนักนายกรัฐมนตรีที่ ๗๖/๒๕๖๓ เรื่อง จัดตั้งศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด- 19) ลงวันที่ ๑๒ มีนาคม พ.ศ. ๒๕๖๓ เป็นหน่วยงานพิเศษตามมาตรา ๗ วรรคห้า แห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘โดยมีผู้ปฏิบัติงานดังต่อไปนี้(๑) นายกรัฐมนตรี ผู้อำนวยการศูนย์(๒) รองนายกรัฐมนตรี กรรมการ(๓)รัฐมนตรีประจำสำนักนายกรัฐมนตรี กรรมการ(๔)รัฐมนตรีว่าการกระทรวงกลาโหม กรรมการ(๕) รัฐมนตรีว่าการกระทรวงการคลัง กรรมการ(๖) รัฐมนตรีว่าการกระทรวงการต่างประเทศ กรรมการ(๗)รัฐมนตรีว่าการกระทรวงการท่องเที่ยวและกีฬา กรรมการ(๘)รัฐมนตรีว่าการกระทรวงการพัฒนาสังคม กรรมการและความมั่นคงของมนุษย์(๙)รัฐมนตรีว่าการกระทรวงการอุดมศึกษา วิทยาศาสตร์ กรรมการวิจัยและนวัตกรรม(๑๐)รัฐมนตรีว่าการกระทรวงเกษตรและสหกรณ์ กรรมการ(๑๑)รัฐมนตรีว่าการกระทรวงคมนาคม กรรมการ(๑๒) รัฐมนตรีว่าการกระทรวงดิจิทัลเพื่อเศรษฐกิจและสังคม กรรมการ(๑๓)รัฐมนตรีว่าการกระทรวงทรัพยากรธรรมชาติและสิ่งแวดล้อมกรรมการ(๑๔)รัฐมนตรีว่าการกระทรวงพลังงาน กรรมการ(๑๕)รัฐมนตรีว่าการกระทรวงพาณิชย์ กรรมการ(๑๖) รัฐมนตรีว่าการกระทรวงมหาดไทย กรรมการ(๑๗)รัฐมนตรีว่าการกระทรวงยุติธรรม กรรมการ(๑๘)รัฐมนตรีว่าการกระทรวงแรงงาน กรรมการ(๑๙)รัฐมนตรีว่าการกระทรวงวัฒนธรรม กรรมการ(๒๐)รัฐมนตรีว่าการกระทรวงศึกษาธิการ กรรมการ(๒๑) รัฐมนตรีว่าการกระทรวงสาธารณสุข กรรมการ(๒๒)รัฐมนตรีว่าการกระทรวงอุตสาหกรรม กรรมการ(๒๓)ที่ปรึกษานายกรัฐมนตรี กรรมการ(นายพีระพันธุ์ สาลีรัฐวิภาค)(๒๔) เลขาธิการคณะกรรมการกฤษฎีกา กรรมการ(๒๕) ผู้บัญชาการทหารสูงสุด กรรมการ(๒๖) ผู้บัญชาการตำรวจแห่งชาติ กรรมการ(๒๗) เลขาธิการนายกรัฐมนตรี กรรมการและ ผู้ประสานงานทั่วไป(๒๘) ปลัดสำนักนายกรัฐมนตรี กรรมการและ ผู้ประสานงานทั่วไป(๒๙) เลขาธิการคณะรัฐมนตรี กรรมการและ ผู้ประสานงานทั่วไป(๓๐)เลขาธิการสภาความมั่นคงแห่งชาติ กรรมการและ ผู้ประสานงานทั่วไป(๓๑) รองเลขาธิการนายกรัฐมนตรีฝ่ายการเมือง กรรมการและ(นายประทีป กีรติเรขา) เลขานุการ (๓๒)รองเลขาธิการนายกรัฐมนตรีฝ่ายบริหาร กรรมการและ(นางนิชา หิรัญบูรณะ ธุวกรรม) ผู้ช่วยเลขานุการ(๓๓) อธิบดีกรมการค้าภายใน กรรมการและ ผู้ช่วยเลขานุการ(๓๔) อธิบดีกรมควบคุมโรค กรรมการและ ผู้ช่วยเลขานุการ(๓๕)ข้าราชการทหารข้าราชการตำรวจ และข้าราชการพลเรือน เจ้าหน้าที่ประจำศูนย์ซึ่งได้รับแต่งตั้งเป็นพนักงานเจ้าหน้าที่ตามพระราชกำหนดนี้ข้อ ๒ ในกรณีจำเป็นเร่งด่วนที่ต้องดำเนินการโดยรวดเร็วและจะเรียกประชุมคณะกรรมการให้ทันท่วงทีมิได้นายกรัฐมนตรีมีอำนาจใช้อำนาจคณะกรรมการไปพลางก่อนได้หรือจะประชุมร่วมกับกรรมการเฉพาะบางคนในเรื่องที่อยู่ในขอบเขตความรับผิดชอบของกรรมการผู้นั้นโดยอาจเชิญบุคคลอื่นมาร่วมหารือด้วยก็ได้ มติของที่ประชุมถือเป็นมติคณะกรรมการนายกรัฐมนตรีอาจแต่งตั้งที่ปรึกษาหรือคณะกรรมการเฉพาะกิจประกอบด้วย ผู้ทรงคุณวุฒิในการแก้ปัญหาสถานการณ์โควิด 19 เพื่อกลั่นกรอง เสนอแนะทางวิชาการป้องกัน แก้ไขปัญหา หรือดำเนินการเฉพาะเรื่องอันมีความจำเป็นเร่งด่วนก็ได้การประชุมคณะกรรมการตามข้อ๑ และข้อ ๒อาจใช้วิธีการประชุมทางไกลหรือสื่อสารด้วยระบบอื่นแทนการเชิญมาประชุมร่วมกันก็ได้ข้อ ๓ ให้ผู้ปฏิบัติงานในศูนย์บริหารสถานการณ์โควิด- 19 เป็นพนักงานเจ้าหน้าที่ตามพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ข้อ ๔ ให้ศูนย์บริหารสถานการณ์โควิด - 19 มีหน้าที่และอำนาจ ดังต่อไปนี้(๑) ปฏิบัติหน้าที่ตามพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ กฎหมายที่โอนมาเป็นอำนาจหน้าที่ของนายกรัฐมนตรีหรือกฎหมายที่นายกรัฐมนตรีเป็นผู้รักษาการทั้งนี้ เท่าที่จำเป็นในการปฏิบัติงานให้สถานการณ์ฉุกเฉินยุติลง(๒) จัดหาและบริหารจัดการหน้ากากอนามัยเจลล้างมือเพื่อกระจายให้ถึงประชาชนและบุคลากรทางการแพทย์โดยวิธีแจกหรือจำหน่าย(๓)จัดโครงสร้างขององค์กรให้เหมาะสมแก่การปฏิบัติหน้าที่ และจัดตั้งหน่วยงานหรือศูนย์ปฏิบัติการเพื่อเป็นองค์กรปฏิบัติการตามที่เห็นสมควร(๔)ประชาสัมพันธ์เผยแพร่ข้อมูลข่าวสารที่ถูกต้องตามความเป็นจริง เพื่อเสริมสร้างความเข้าใจอันดีระหว่างรัฐบาลและประชาชนรวมทั้งปฏิบัติการจิตวิทยาที่เกี่ยวข้อง(๕) จัดให้มีกำลังข้าราชการตำรวจข้าราชการทหาร และข้าราชการพลเรือน เพื่อดำเนินการตามแผนรักษาความปลอดภัยบุคคลสำคัญและสถานที่สำคัญต่าง ๆรวมทั้งประสานให้ส่วนราชการหรือหน่วยงานของรัฐที่เกี่ยวข้องซึ่งเป็นผู้รับผิดชอบสถานที่นั้นๆ ดำเนินการป้องกันตนเองตามความสามารถเป็นอันดับแรก(๖) จัดให้มีชุดปฏิบัติการจากข้าราชการตำรวจ ข้าราชการทหารและข้าราชการพลเรือนเพื่อเข้าระงับเหตุในกรณีการก่อความไม่สงบหรือช่วยเหลือบรรเทาความเดือดร้อนของประชาชนที่เกี่ยวกับสถานการณ์ฉุกเฉิน(๗)มอบหมายให้ส่วนราชการและหน่วยงานของรัฐที่เกี่ยวข้อง สนับสนุนเกี่ยวกับกำลังพลงบประมาณ วัสดุครุภัณฑ์ ยานพาหนะ และเครื่องมือเครื่องใช้ต่าง ๆ เพื่อการแก้ไขสถานการณ์ฉุกเฉิน(๘)เรียกให้ส่วนราชการหรือหน่วยงานของรัฐ ข้าราชการ หรือเจ้าหน้าที่ของรัฐที่เกี่ยวข้องเข้าร่วมประชุมชี้แจง ให้ข้อมูลข่าวสาร จัดส่งเอกสาร หรือดำเนินการอื่นใดตามที่เห็นสมควร(๙) ดำเนินการอื่น ๆตามที่นายกรัฐมนตรีหรือคณะรัฐมนตรีมอบหมายทั้งนี้ตั้งแต่วันที่ ๒๖ มีนาคม พ.ศ. ๒๕๖๓ เป็นต้นไปสั่ง ณวันที่ ๒๕ มีนาคม พ.ศ. ๒๕๖๓พลเอก ประยุทธ์จันทร์โอชานายกรัฐมนตรีวิชพงษ์/จัดทำ๒๖ มีนาคม๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๖๙ ง/หน้า ๖/๒๕ มีนาคม ๒๕๖๓